Stórbók Thors Vilhjálmssonar frá 1997 er handhæg og aðgengileg bók til að kynna sér brot af miklu lífsstarfi þessa atkvæðamikla höfundar . Í henni eru tvær heilar skáldsögur , hin rómaða og verðlaunaða Grámosinn glóir ( 1986 ) og Óp bjöllunnar ( 1970 ) sem ekki er síðra meistaraverk . Um hana segir Ástráður Eysteinsson í grein um Thor á bokmenntir.is : „ Skáldsagan er ofin úr misáþreifanlegum lífsþráðum persónanna , fantastísku hugarflugi jafnt sem sársaukafullum minningum og það er sem hin minnstu smáatriði geti breytt miklu , enda er ávallt spurning hvað telst smáatriði ef það hrindir af stað minningum , myndskynjun , eða einhverskonar hugsun , því eins og segir á einum stað : „ Hugsunin myndbreytti sviðinu “ — “ Auk þess eru í stórbókinni 12 smásögur og þættir úr bókunum Maðurinn er alltaf einn , Dagar mannsins , Andlit í spegli dropans , Skuggar af skýjum og Regn á rykið .